turjo4nis/wikipedia-bn-dump-20250701 huggingface dataset:
আলজেরিয়া জাতীয় ফুটবল দল

আলজেরিয়া জাতীয় ফুটবল দল () হচ্ছে আন্তর্জাতিক ফুটবলে আলজেরিয়ার প্রতিনিধিত্বকারী পুরুষদের জাতীয় দল, যার সকল কার্যক্রম আলজেরিয়ার ফুটবলের সর্বোচ্চ নিয়ন্ত্রক সংস্থা আলজেরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬৩ সালের ৬ই জানুয়ারি তারিখে, আলজেরিয়া প্রথমবারের মতো আন্তর্জাতিক খেলায় অংশগ্রহণ করেছে; আলজেরিয়ার আলজিয়ার্সে অনুষ্ঠিত উক্ত ম্যাচে আলজেরিয়া বুলগেরিয়াকে ২–১ গোলের ব্যবধানে পরাজিত করেছে। আলজেরিয়া হচ্ছে আফ্রিকা কাপ অফ নেশন্সের বর্তমান চ্যাম্পিয়ন, যারা ২০১৯ সালে সেনেগালকে ১–০ গোলের ব্যবধানে পরাজিত করেছে।

আল খাদ্রা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় আলজেরিয়ার রাজধানী আলজিয়ার্সে অবস্থিত। বর্তমানে এই দলের ম্যানেজারের দায়িত্ব পালন করছেন দিয়ামেল বেলমাদি এবং অধিনায়কের দায়িত্ব পালন করছেন ম্যানচেস্টার সিটির মধ্যমাঠের খেলোয়াড় রিয়াদ মাহরিজ।

আলজেরিয়া এপর্যন্ত ৪ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৪ ফিফা বিশ্বকাপের ১৬ দলের পর্বে পৌঁছানো, যেখানে তারা অতিরিক্ত সময়ে জার্মানির কাছে ২–১ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সেও আলজেরিয়া অন্যতম সফল দল, যেখানে তারা ২টি (১৯৯০ এবং ২০১৯) শিরোপা জয়লাভ করেছে।

লাখদার বেল্লুনি, বিল্লাল দাজিরি, আব্দুল হাফিজ তাসফাউত, ইসলাম স্লিমানি এবং হিল্লাল সুদানির মতো খেলোয়াড়গণ আলজেরিয়ার জার্সি গায়ে মাঠ কাঁপিয়েছেন।

র‌্যাঙ্কিং 
ফিফা বিশ্ব র‌্যাঙ্কিংয়ে, ২০১৪ সালের অক্টোবর মাসে প্রকাশিত র‌্যাঙ্কিংয়ে আলজেরিয়া তাদের ইতিহাসে সর্বোচ্চ অবস্থান (১৫তম) অর্জন করে এবং ২০০৮ সালের জুন মাসে প্রকাশিত র‌্যাঙ্কিংয়ে তারা ১০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আলজেরিয়ার সর্বোচ্চ অবস্থান হচ্ছে ৮ম (যা তারা ১৯৮১ সালে অর্জন করেছিল) এবং সর্বনিম্ন অবস্থান হচ্ছে ৮৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

অর্জন

শিরোপা 
 আফ্রিকা কাপ অফ নেশন্স
চ্যাম্পিয়ন (২): ১৯৯০, ২০১৯
রানার-আপ (১): ১৯৮০
তৃতীয় স্থান (২): ১৯৮৪, ১৯৮৮
চতুর্থ স্থান (২): ১৯৮২, ২০১০

 আফ্রিকান গেমস
চ্যাম্পিয়ন (১): ১৯৭৮

 আফ্রো-এশিয়ান কাপ অফ নেশন্স
চ্যাম্পিয়ন (১): ১৯৯১

 মেডিটেরেনিয়ান গেমসে ফুটবল
চ্যাম্পিয়ন (১): ১৯৭৫
রানার-আপ (১): ১৯৯৩
তৃতীয় স্থান (১): ১৯৭৯

অন্যান্য 
 ইসলামী সংহতি গেমস
তৃতীয় স্থান (১): ২০১৭

 প্যান আরব গেমস
তৃতীয় স্থান (১): ১৯৮৫

 ফিলিস্তিন কাপ অফ নেশন্স
তৃতীয় স্থান (২): ১৯৭২, ১৯৭৩

পুরস্কার 
 আফ্রিকান বর্ষসেরা জাতীয় দল
চ্যাম্পিয়ন (৮): ১৯৮০, ১৯৮১, ১৯৮২, ১৯৯০ (shared), ১৯৯১, ২০০৯, ২০১৪, ২০১৯

তথ্যসূত্র

বহিঃসংযোগ 
   
 ফিফা-এ আলজেরিয়া জাতীয় ফুটবল দল  
 ক্যাফ-এ আলজেরিয়া জাতীয় ফুটবল দল 

 
আফ্রিকার জাতীয় ফুটবল দল
বিশ্বের বৃহত্তম শহরের তালিকা

জাতিসংঘ শহরের তিনরকম সংজ্ঞা ব্যবহার করে, কারণ সমস্ত এক্তিয়ারের সমস্ত শহরকে একইভাবে শ্রেণীভুক্ত করা হয় না। কোনো শহরকে উপযুক্ত শহর, ঐ শহরের পৌর এলাকার বিস্তৃতি কিংবা তার মহানগর এলাকা দিয়ে নির্ধারণ করা হয়।

সংজ্ঞাসমূহ

উপযুক্ত শহর

কোনো শহরকে তার প্রশাসনিক সীমানা দিয়ে নির্ধারণ করা যায়, যা উপযুক্ত শহর নামে পরিচিত। ইউনিসেফের সংজ্ঞানুযায়ী, উপযুক্ত শহর বলতে কোনো শহরের প্রশাসনিক সীমানার মধ্যে বসবাসকারী কিংবা একক কর্তৃপক্ষ দ্বারা শহর থেকে সরাসরিভাবে শাসিত জনগণকে বোঝায়। উপযুক্ত শহরের সীমানা ও জনউপাত্তের মধ্যে শহরতলি অন্তর্গত নাও থাকতে পারে, যেখানে শহরের যথেষ্ট সংখ্যক কর্মচারী বা ছাত্রছাত্রী বসবাস করে।

উপযুক্ত শহরের জনউপাত্ত পৌর এলাকার জনউপাত্ত থেকে অনেকটা আলাদা হতে পারে, কারণ অনেক শহর একাধিক ছোট পৌরসভার সমষ্টি হতে পারে (যেমন সিডনি)। অন্যদিকে, চীনের অনেক শহরের প্রশাসনিক এলাকা মূল পৌর এলাকা থেকে শহরতলি হয়ে গ্রামীণ এলাকা অবধি বিস্তৃত হতে পারে। চীনের ছুংছিং পৌরসভা জনসংখ্যা অনুযায়ী বিশ্বের বৃহত্তম উপযুক্ত শহর এবং এর প্রশাসনিক আয়তন , যা প্রায় অস্ট্রিয়ার সমান। কিন্তু এর ৩ কোটি জনসংখ্যার ৭০%-এর বেশি জনগণ আদতে গ্রামীণ এলাকায় বসবাসকারী কৃষিজীবী।

পৌর এলাকা
একটি পৌর এলাকার ভিতরে স্থানিক বা অন্যান্য গণ্ডি ব্যাপারে ছাড়া, শর্তসাপেক্ষে সংলগ্ন শহুরে এলাকা হিসেবে সংজ্ঞায়িত হতে পারে।
ইউনিসেফ শহুরে এলাকা সংজ্ঞায়িত করেছে নিম্নরূপ:

"শহরের" সংজ্ঞা, দেশ অনুযায়ী পরিবর্তিত হয়ে থাকে, এবং এছাড়াও পর্যায়ক্রমিক পুন-শ্রেণিবিভাগের কারণে সরাসরি তুলনা করাও কঠিন, ফলে সময়ের পার্থক্যের কারণে দেশসমূহের মধ্যে পরিবর্তন হওয়ার সম্ভাবনা রয়েছে। একটি শহর এলাকা নিম্নলিখিত যে কোনো এক বা একাধিক বিষয় দ্বারা সংজ্ঞায়িত করা যেতে পারে: প্রশাসনিক মানদণ্ড বা রাজনৈতিক সীমানা (e.g., area within the jurisdiction of a municipality or town committee), প্রান্তিক জনগোষ্ঠীর আকার (where the minimum for an urban settlement is typically in the region of 2,000 people, although this varies globally between 200 and 50,000), জনসংখ্যার ঘনত্ব, অর্থনৈতিক কার্যকারিতা (যেমন, যেখানে জনসংখ্যার উল্লেখযোগ্য সংখ্যাগরিষ্ঠ অংশ প্রাথমিকভাবে কৃষিকার্যে নিযুক্ত নয়, বা যেখানে উদ্বৃত্ত কর্মসংস্থান রয়েছে) অথবা শহরের বৈশিষ্ট্যসমূহ (যেমন, বাঁধানো রাস্তা, বৈদ্যুতিক আলো, পয়ঃনিস্কাশন) ইত্যাদি বিষয়াদির উপর।

মহানগর এলাকা

তালিকা

চিত্রশালা

আরও দেখুন

 অতিমহানগরী
 আফ্রিকার বৃহত্তম শহরের তালিকা
 ইউরোপের বৃহত্তম শহরের তালিকা
 উত্তর আমেরিকার বৃহত্তম শহরের তালিকা
 এশিয়ার বৃহত্তম শহরের তালিকা
 দক্ষিণ আমেরিকার বৃহত্তম শহরের তালিকা

টীকা

তথ্যসূত্র 

শহরের তালিকা
বিশ্ব জনসংখ্যা
বৃহত্তম জিনিস
নগর ভূগোল
কঙ্কালেশ্বরী কালীমন্দির, বর্ধমান

কঙ্কালেশ্বরী কালীমন্দির পশ্চিমবঙ্গের পূর্ব বর্ধমান জেলার বর্ধমান শহরের নিকটে কাঞ্চননগর নামক স্থানে অবস্থিত একটি বিখ্যাত নবরত্ন কালী মন্দির। এই মন্দির দুহাজার বছরের চেয়েও পুরনো।

বিগ্রহ 
১৯১৩ খ্রিষ্টাব্দে (১৩২০ বঙ্গাব্দ) দামোদর নদের বন্যার সময় বর্ধমান শহরের পশ্চিমে নদীগর্ভ থেকে এই কালী মূর্তি পাওয়া যায়। মূর্তিটির বয়স আজ পর্যন্ত নির্ণয় করা হয়নি। মূর্তিটি আসলে তিন ফুট চওড়া ও পাঁচ ফুট লম্বা একটি অখণ্ড পাথর খোদিত বিগ্রহ বিশেষ। দুই দিকে চারটি করে, মোট আটটি হাত আছে। মূর্তিটি পাথরে খোদিত এবং মানব কঙ্কালের মতো দেখতে। বিগ্রহটি অষ্টভূজা, গলায় নরমুন্ডমালা, পদতলে শিব ও তার দুইপাশে দুইজন সহচরীর মূর্তি অবস্থিত। আটটি হাতে নরমুণ্ড, শঙ্খ, চক্র, ধনু, খড়্গ, পাশ ইত্যাদি রয়েছে। প্রতিমার দেহের শিরা উপশিরার নিখুঁত ভাস্কর্য বর্তমান।

তথ্যসূত্র 

পশ্চিমবঙ্গের কালীমন্দির
পূর্ব বর্ধমান জেলার হিন্দু মন্দির
বর্ধমান
দুর্লভা কালীমন্দির, বর্ধমান

দুর্লভা কালীমন্দির পশ্চিমবঙ্গের বর্ধমান জেলার বর্ধমান শহরের পশ্চিমে লাখুড্ডিপাড়া নামক স্থানে অবস্থিত একটি কালী মন্দির।

বিগ্রহ
কথিত আছে, গোকুলানন্দ নামক এক সাধক দুর্লভা কালীমন্দির প্রতিষ্ঠা করেছিলন। এই মন্দিরে অষ্টধাতু নির্মিত কমলাত্নিকা বিগ্রহের মাথায় ছোট একটি গর্তে দুর্লভা কালী নামে খ্যাত কালী বিগ্রহের অবস্থান। পাথরে তৈরী এই বিগ্রহের উচ্চতা আনুমানিক ৮-৯ ইঞ্চি। পূজোর সময় এই গর্ত থেকে কালী মূর্তিকে বের করে এনে পূজো করা হয়।

তথ্যসূত্র 

পশ্চিমবঙ্গের কালীমন্দির
পূর্ব বর্ধমান জেলার হিন্দু মন্দির
বর্ধমান
তারাক্ষ্যা কালীমন্দির, সুশুনিয়া

তারাক্ষ্যা কালীমন্দির পশ্চিমবঙ্গের পূর্ব বর্ধমান জেলার মন্তেশ্বর ব্লকের নিকটে সুশুনিয়া বা তারাশুশুনা নামক গ্রামে অবস্থিত একটি প্রাচীন কালী মন্দির।

ইতিহাস 
বাঘাসন পঞ্চায়েতের সুশুনিয়া বা  তারাশুশুনা গ্রামের প্রায় চারশো বছর ধরে তারাক্ষ্যা মাতার পুজোর চল গ্রামে। প্রথমে মাটির মন্দিরেই দেবীর আরাধনা হত। পরে কংক্রিটের মন্দির তৈরি করা হয়।

এলাকার জমিদার দেবেন্দ্রনাথ চট্টোপাধ্যায়ের আমলে পুজোর রমরমা শুরু হয়। বর্ধমানের রাজা তেজচন্দ্রের আমলে পুজোর জন্য ২৫২ বিঘা জমি দেওয়া হয়েছিল। তবে এখন সে জমি নেই। মন্দিরের ভিতর

রয়েছে পঞ্চমুণ্ডির আসন। জনশ্রুতি, ওই আসনে বসেই তারা নামে এক সাধক প্রথম দেবীর পুজো শুরু করেছিলেন। বাসিন্দারা জানান, সারা বছর গ্রামের মুখোপাধ্যায় ও চট্টোপাধ্যায় পরিবারের তত্ত্বাবধানে দেবীর পুজো হয়। জৈষ্ঠ্য মাসের চম্পক চতুর্দশীতে হয় মহাপুজো।

বিগ্রহ
সুশুনিয়া গ্রামে অবস্থিত তারাক্ষ্যা দীঘি থেকে প্রাপ্ত কালী মূর্তি তারাক্ষ্যা কালী নামে খ্যাত। কালো রঙের চতুর্ভূজা ত্রিনয়না মূর্তিটি কষ্টিপাথরের তৈরী। পদ্মের ওপর অধিষ্ঠিত হয়ে দেবীমূর্তি শিবকে আলিঙ্গনরত অবস্থায় বামহাত দিয়ে শিবকে স্তন্যপান করাচ্ছেন। মূর্তির উর্দ্ধাংশ নিরাবরণ ও নিম্নাংশে লাল পট্টবস্ত্র রয়েছে। দেবীর ডানদিকে নিচের হাতে গদা ধরা রয়েছে। দুইপাশে জয়া বিজয়ার মূর্তি বর্তমান।

পূজা 
পূজার আগের দিন হয় দেবীর অধিবাস। প্রতি বছর অধিবাসের সন্ধ্যায় পূজায় হাজির থাকতে হয় স্থানীয় হোসেনপুর গ্রামের ভট্টাচার্য পরিবারের সদস্যদের। ওই পরিবারের এক সদস্য এক সময়ে বর্ধমানের রাজপরিবারের সভাপণ্ডিত ছিলেন। মূলমন্দিরের খানিক দূরে রয়েছে একটি জলাশয়। তারিক্ষা দিঘি নামেই পরিচিত সেটি। রেওয়াজ মেনে পুজোর দিন ওই দিঘির পাড়ে এক মন্দিরে আনা হয় দেবীকে। সারাদিন চলে পূজা। পরে দেবী ফিরে আসেন মূল মন্দিরে। পূজোর দ্বিতীয় দিন দেবীকে চতূর্দোলায় চাপিয়ে ঘোরানো হয় গোটা গ্রাম। গ্রামবাসীরা বাড়ির সামনে তৈরি করে বেদি। শুধু তারাশুশুনা গ্রাম নয়, প্রতিবার নিয়ম করে পাশাপাশি সিংহলি, হাটগাছা, বাঘাসন, কালুই, কুলি, ঘোড়াডাঙ্গা, হোসেনপুর, নাড়াগোয়ালিয়া গ্রামের কুমার সম্প্রদায়ের বিশেষ পুজো আসে।

তথ্যসূত্র 

পশ্চিমবঙ্গের কালীমন্দির
পূর্ব বর্ধমান জেলার হিন্দু মন্দির
গৌড়ীয় স্থাপত্য
মন বসে না পড়ার টেবিলে

মন বসে না পড়ার টেবিলে ২০০৯ সালে মুক্তিপ্রাপ্ত একটি বাংলাদেশী বাংলা রোমান্টিক কমেডি চলচ্চিত্র। চলচ্চিত্রটি পরিচালনা করেছেন আব্দুল মান্নান এবং ছবির প্রধান ভূমিকায় অভিনয় করেছেন রিয়াজ ও শাবনূর। এছাড়াও কয়েকটি বিশেষ চরিত্রে অভিনয় করেছেন এটিএম শামসুজ্জামান, সাদেক বাচ্চু ও দুলারী।

শ্রেষ্ঠাংশে

সম্মাননা 
মন বসে না পড়ার টেবিলে কমেডি ধাঁচের এই চলচ্চিত্রটি ২০০৯ সালে ঘোষিত জাতীয় চলচ্চিত্র পুরস্কার-এ সেরা কৌতুক অভিনেতা পুরস্কার পুরস্কার নাভ করে।

জাতীয় চলচ্চিত্র পুরস্কার 
 সেরা কৌতুক অভিনেতা: এটিএম শামসুজ্জামান

সংগীত 
মন বসে না পড়ার টেবিলে চলচ্চিত্রটির সঙ্গীত পরিচালনা করেছেন দেবেন্দ্রনাথ চট্টপাধ্যায়। ছবিতে মোট ছয়টি গান রয়েছে।

তথ্যসূত্র

বহিঃসংযোগ 
  - এ

২০০৯-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
২০০০-এর দশকের নাট্য চলচ্চিত্র‎
বাজাও বিয়ের বাজনা

বাজাও বিয়ের বাজনা ২০১০ সালে মুক্তিপ্রাপ্ত একটি বাংলাদেশী বাংলা প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন মোহাম্মদ হোসেন জেমী। এবং ছবির প্রধান দুটি চরিত্রে অভিনয় করেছেন রিয়াজ ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন ওয়াসিম, নুতন, জনা, কায়েস আরজু, আন্না, কমল এবং নবাগত খোল অভিনেতা রাজ ইব্রাহিম। এটি রিয়াজ-অপু বিশ্বাস অভিনীত দ্বিতীয় চলচ্চিত্র। প্রথমটি দেবাশীষ বিশ্বাস পরিচালিত শুভ বিবাহ।

শ্রেষ্ঠাংশে

সংগীত 
বাজাও বিয়ের বাজনা চলচ্চিত্রটির সঙ্গীত পরিচালনা করেছেন আহমেদ ইমতিয়াজ বুলবুল, আহমেদ কিসলু এবং ইমন সাহা।

তথ্যসূত্র

বহিঃসংযোগ 
 

২০১০-এর চলচ্চিত্র
২০১০-এর দশকের প্রণয়ধর্মী হাস্যরসাত্মক চলচ্চিত্র‎
আহমেদ ইমতিয়াজ বুলবুল সুরারোপিত চলচ্চিত্র
ইমন সাহা সুরারোপিত চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী হাস্যরসাত্মক চলচ্চিত্র
বাকড়ী বহুমুখী মাধ্যমিক বিদ্যালয়

বাকড়ী বহুমুখী মাধ্যমিক বিদ্যালয় যশোর জেলার বাঘেরপাড়া উপজেলার এগারোখান অঞ্চলের বাকড়ী গ্রামে অবস্থিত। বিদ্যালয়টি ১৯৩৫ সালে  প্রতিষ্ঠিত।

ইতিহাস  
১৯৩৫ সালে নব প্রতিষ্ঠিত এই বিদ্যালয়কে উচ্চ ইংরেজি বিদ্যালয়ে উন্নীত করার উদ্দেশ্যে বাকড়ী গ্রামের মোহন লাল বিশ্বাস জমি দান করেন।  ১৯৪৫-১৯৪৬ সালে যথাক্রমে ৯ম ও ১০ম শ্রেণী খোলা হয়। ১৯৪৭ সালে বাকড়ী বহুমুখী মাধ্যমিক বিদ্যালয় মঞ্জুরি লাভ করে এবং ঐ সালে প্রথম ব্যাচ পরীক্ষা দেয়।

বিদ্যালয় প্রাঙ্গণ 

বিদ্যালয় প্রাঙ্গণের আকর্ষণীয় এবং সব থেকে পুরোনো হচ্ছে দুটি বটগাছ। এছাড়া একটি মনোরম পুকুরও বিদ্যালয় প্রাঙ্গণে বিদ্যমান। এর দক্ষিণ দিক রয়েছে একটি স্থায়ী মার্কেট। সপ্তাহে দুদিন এইখানে হাট বসে।  দক্ষিণ-পূর্ব কোণে রয়েছে মন্দির এবং তার নিকটেই বিপ্লবী নেতা এবং বিদ্যালয়ের প্রাক্তন শিক্ষক কমরেড অমল সেনের সমাধিস্থল এবং নির্মাণাধীন অমল সেন স্মৃতি কমপ্লেক্স। বিদ্যালয়ের বর্তমানে ছয়টি ভবন রয়েছে। এর মধ্যে একটি দোতলা, একটি একতলা এবং বাকিগুলো টিনের ছাউনি। দোতলা ভবনটি মূল একাডেমী ভবন হিসেবে ব্যবহৃত হয়। একতলা ভবনটি বিজ্ঞান ভবন এবং উত্তর দিকের টিনের ঘরটি কারিগরি বিভাগ ব্যবহার করে। বিদ্যালয়ে কম্পিউটার শিক্ষার জন্য একটি উন্নতমানের কম্পিউটার ল্যাব রয়েছে।

খেলাধুলা 
বিদ্যালয়ে প্রতিবছর নিয়মিত ভাবে ক্রিকেট এবং ফুটবল টুর্নামেন্ট আয়োজন করা হয়ে থাকে। এছাড়া স্বাধীনতা দিবস উপলক্ষে বিদ্যালয় প্রাঙ্গণে অ্যাথলেটিক্সের প্রতিযোগিতা অনুষ্ঠিত হয়। বিদ্যালয়ের ক্রিকেট, ফুটবল এবং ভলিবল টিম বিভিন্ন আন্তঃবিদ্যালয় টুর্নামেন্টে ক্রীড়া নৈপুণ্যের পরিচয় দিয়েছে। এছাড়া কিছু অ্যাথলেট বিভাগীয় পর্যায়ে প্রতিযোগিতা করার গৌরব অর্জন করেছে।

সাংস্কৃতিক কর্মকাণ্ড 
বাকড়ী বহুমুখী মাধ্যমিক বিদ্যালয় এতোদঞ্চলের সাংস্কৃতিক কর্মকাণ্ডের অন্যতম পীঠস্থান। স্বাধীনতা দিবসে প্রতিযোগিতামূলক সাংস্কৃতিক অনুষ্ঠান ছাড়াও বছরের বিভিন্ন সময়ে নানান অনুষ্ঠান বিদ্যালয়ের পক্ষ থেকে আয়োজন করা হয়ে থাকে।

ফলাফল

তথ্যসূত্র 

যশোর জেলার বিদ্যালয়
১৯৩৫-এ প্রতিষ্ঠিত
বসনিয়া ও হার্জেগোভিনা জাতীয় ফুটবল দল

বসনিয়া ও হার্জেগোভিনা জাতীয় ফুটবল দল (, , ) হচ্ছে আন্তর্জাতিক ফুটবলে বসনিয়া ও হার্জেগোভিনার প্রতিনিধিত্বকারী পুরুষদের জাতীয় দল, যার সকল কার্যক্রম বসনিয়া ও হার্জেগোভিনার ফুটবলের সর্বোচ্চ নিয়ন্ত্রক সংস্থা বসনিয়া ও হার্জেগোভিনা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং ১৯৯৮ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৩ সালের ১২ই সেপ্টেম্বর তারিখে, বসনিয়া ও হার্জেগোভিনা প্রথমবারের মতো আন্তর্জাতিক খেলায় অংশগ্রহণ করেছে; ইরানের তেহরানে অনুষ্ঠিত উক্ত ম্যাচে বসনিয়া ও হার্জেগোভিনা ইরানকে ৩–১ গোলের ব্যবধানে পরাজিত করেছে।

১৩,১৪৬ ধারণক্ষমতাবিশিষ্ট গ্রাভিৎসা স্টেডিয়ামে জমায়েভি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বসনিয়া ও হার্জেগোভিনার রাজধানী সারায়েভোয় অবস্থিত। বর্তমানে এই দলের ম্যানেজারের দায়িত্ব পালন করছেন খালি এবং অধিনায়কের দায়িত্ব পালন করছেন রোমার আক্রমণভাগের খেলোয়াড় এদিন জেকো।

বসনিয়া ও হার্জেগোভিনা এপর্যন্ত কেবলমাত্র ১ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৪ ফিফা বিশ্বকাপের গ্রুপ পর্বে পৌঁছানো।

এদিন জেকো, মিরালেম পিয়ানিচ, এমির স্পাহিচ, ভেদাদ ইবিশেভিচ এবং জভিয়েজদান মিসিমোভিচের মতো খেলোয়াড়গণ বসনিয়া ও হার্জেগোভিনার জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০১৩ সালের আগস্ট মাসে প্রকাশিত র‌্যাঙ্কিংয়ে বসনিয়া ও হার্জেগোভিনা তাদের ইতিহাসে সর্বোচ্চ অবস্থান (১৩তম) অর্জন করে এবং ১৯৯৬ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৭৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বসনিয়া ও হার্জেগোভিনার সর্বোচ্চ অবস্থান হচ্ছে ২০তম (যা তারা সর্বপ্রথম ২০১৩ সালে অর্জন করেছিল) এবং সর্বনিম্ন অবস্থান হচ্ছে ৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

অর্জন

শিরোপা
উয়েফা নেশনস লীগ লীগ বি
চ্যাম্পিয়ন (১): ২০১৮–১৯

অন্যান্য
কিরিন কাপ
চ্যাম্পিয়ন (১): ২০১৬

তথ্যসূত্র

বহিঃসংযোগ
   
 ফিফা-এ বসনিয়া ও হার্জেগোভিনা জাতীয় ফুটবল দল  
 উয়েফা-এ বসনিয়া ও হার্জেগোভিনা জাতীয় ফুটবল দল 

বসনিয়া ও হার্জেগোভিনা জাতীয় ফুটবল দল
ইউরোপের জাতীয় ফুটবল দল
শুভ বিবাহ

শুভ বিবাহ ২০০৯ সালে মুক্তিপ্রাপ্ত একটি বাংলাদেশী প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন দেবাশীষ বিশ্বাস। এবং ছবির প্রধান তিনটি চরিত্রে অভিনয় করেছেন রিয়াজ, ফেরদৌস ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন নিপুন, ডলি জহুর, প্রবীর মিত্র এবং তুষার খান।

কাহিনী সংক্ষেপ 
চাকরি সূত্রে “রাজীব” (ফেরদৌস) ও “সোনিয়া” (নিপুন) ভাল বন্ধু। সোনিয়া কথা প্রসংঙ্গে এক সম রাজীবের কাছ থেকে জানতে পারে যে, রাজীবের ছোট বেলার বন্ধু “মেঘা”কে (অপু বিশ্বাস) রাজীব ভালবাসে। এদিকে মেঘা রাজীব কে জানায় যে “আরমান” (রিয়াজ) এর সাথা তার বিয়ে ঠিকঠাক। মেঘা রাজীব কে তার বিয়েতে আমন্ত্রণ জানায়। রাজীব সে বিয়েতে যায় তবে বিয়েতে অংশগ্রহণ মেঘাকে নিয়ে আরমান আর রাজীবের মধ্যে শুরু হয় দ্বন্দ্ব। এভাবেই এগিয়ে চলে ছবির কাহিনী। পরিশেষে সবার মিলনে গল্পের পরিসমাপ্তি।

শ্রেষ্ঠাংশে
 রিয়াজ - আরমান 
 ফেরদৌস - রাজীব 
 অপু বিশ্বাস - মেঘনা 
 নিপুন - সোনিয়া
  ডলি জহুর - পিউলী 
 প্রবীর মিত্র - আবির 
 তুষার খান - সুপ্তি 
 আমিন খান  - বিশেষ অতিথি গানে (উড়ে উড়ে যায় পাখি)
 পূর্ণিমা (অভিনেত্রী) - বিশেষ অতিথি গানে (উড়ে উড়ে যায় পাখি)
 কানিজ সুবর্না - বিশেষ অতিথি গানে (চোখের ইশারাতে)

সংগীত 
শুভ বিবাহ চলচ্চিত্রটির সঙ্গীত পরিচালনা করেছেন শওকত আলী ইমন, বাপ্পা মজুমদার এবং ইমন সাহা। ছবিতে শ্রুতি মধুর কয়েকটি গান রয়েছে। সঙ্গীত রচনা করেছেন কবির বকুল। কণ্ঠশিল্পীরা হলেন; অ্যান্ড্রু কিশোর, রুনা লায়লা, বাপ্পা মজুমদার, কানিজ সুবর্ণা এবং আসিফ।

গানের তালিকা
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#CCCCCC" align="center"
! সংখা !! শিরোনাম !! কণ্ঠশিল্পী !! বিশেষত্ব
|-
|১
|সেই মেয়েটি এমন
| বাপ্পা মজুমদার
|
|-
|২
|চোখের ইশারাতে
| কানিজ সুবর্না
| আইটেম গান
|-
|৩
|হৃদয় যেখানে
| মুহিন ও রন্টি
|
|-
|৪
|শুভ বিবাহ
|অ্যান্ড্রু কিশোর ও আসিফ আকবর
| শিরোনাম গান
|-
|৫
|উড়ে উড়ে যায় পাখি
|অ্যান্ড্রু কিশোর ও রুনা লায়লা
| আইটেম গান
|-

তথ্যসূত্র

বহিঃসংযোগ 
 

২০০৯-এর চলচ্চিত্র
২০০০-এর দশকের প্রণয়ধর্মী হাস্যরসাত্মক চলচ্চিত্র‎
ইমন সাহা সুরারোপিত চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী হাস্যরসাত্মক চলচ্চিত্র
২০০০-এর দশকের বাংলা ভাষার চলচ্চিত্র
দেবাশীষ বিশ্বাস পরিচালিত চলচ্চিত্র
শহরের তালিকা

শহরের তালিকা:

উপযুক্ত শহরসমূহ 
 জনসংখ্যা অনুযায়ী বিশ্বের বৃহত্তম পৌরসভা
 দেশ অনুযায়ী শহরের তালিকা
 জনসংখ্যার ঘনত্ব অনুযায়ী শহরের তালিকা
 মহাদেশ অনুযায়ী শহরের তালিকা (বা মহাদেশীয় অঞ্চল)
 আফ্রিকায় শহরের তালিকা
 এশিয়ার শহরের তালিকা
 ইউরোপে শহরের তালিকা
 উত্তর আমেরিকায় শহরের তালিকা
 ওশেনিয়ায় শহরের তালিকা
 দক্ষিণ আমেরিকায় শহরের তালিকা
 এন্টার্কটিকায় দেশরক্ষায় দাবি
 জিডিপি অনুযায়ী শহরের তালিকা
 অক্ষাংশ অনুযায়ী শহরের তালিকা
 দ্রাঘিমাংশ অনুযায়ী শহরের তালিকা
 উচ্চতা অনুযায়ী শহরের তালিকা
 জীবনযাত্রার মানে অনুযায়ী শহরের তালিকা
 List of cities by time of continuous habitation
 জনসংখ্যা অনুযায়ী উপযুক্ত শহরের তালিকা
 List of cities spanning more than one continent
 একাধিক বিমানবন্দর রয়েছে এমন শহরের তালিকা
 নাম পরিবর্তিত শহরের তালিকা
 ইতিহাস জুড়ে বৃহত্তম শহরের তালিকা
 জাতীয় রাজধানীর তালিকা
 ১০০,০০০ বা এর বেশি অধিবাসী বাসকৃজহত শহরের তালিকা
 বিশ্বের সবার্ধিক বাসযোগ্য শহর

মহানগর এলাকা 
 List of metropolitan areas by intentional homicide
 জনসংখ্যার অনুযায়ী মহানগর অঞ্চলের তালিকা
 আফ্রিকায় মহানগর অঞ্চলের তালিকা
 এশিয়ার মহানগর অঞ্চলের তালিকা
 ইউরোপে মহানগর অঞ্চলের তালিকা
 আমেরিকায় মহানগর অঞ্চলের তালিকা
 জিডিপি অনুযায়ী ইউরোপীয় ইউনিয়নে মহানগর অঞ্চলের তালিকা
 একাধিক দেশ বেষ্টিত মহানগর অঞ্চলের তালিকা
 বিশ্বের বৃহত্তম শহর

শহুর এলাকা 
 ঐতিহাসিক শহুরে সম্প্রদায়ের আকার

 জনসংখ্যার অনুযায়ী শহর এলাকার তালিকা
 ইউরোপীয় ইউনিয়নের বৃহত্তম শহর এলাকা
 জনসংখ্যার অনুযায়ী কানাডার ১০০ বৃহত্তম শহর এলাকার তালিকা
 মার্কিন যুক্তরাষ্ট্রের শহর এলাকার তালিকা

আরও দেখুন 
 নগরের তালিকা

 
শহর
ফ্রিদরিখ আদলের

ফ্রিদরিখ ওলফগ্যাং আদলের  (; (৯ জুলাই, ১৮৭৯ – ২ জানুয়ারি, ১৯৬০) ছিলেন একজন অস্ট্রিয়ার রাজনীতিবিদ, লবিকারী, এবং বিপ্লবী। তিনি ছিলেন অস্ট্রিয়ার সোশ্যাল-ডেমোক্রাসির দক্ষিণপন্থী অংশের নেতা। ১৯১৮ সালে অস্ট্রিয়ায় বিপ্লবের পর প্রতিবিপ্লবী শিবিরে চলে যান; ইনি মধ্যপন্থী (আড়াই) আন্তর্জাতিকের সংগঠকদের একজন, পরে সমাজতান্ত্রিক শ্রমিক আন্তর্জাতিকের অন্যতম নেতা হন।

তথ্যসূত্র

বহিঃসংযোগ 
Works by and about Friedrich Adler in Die Deutsche Bibliothek

১৮৭৯-এ জন্ম
১৯৬০-এ মৃত্যু
অস্ট্রিয়ার রাজনীতিবিদ
অস্ট্রিয়ার ইহুদি
অস্ট্রিয়ার সমাজতন্ত্রী
ইহুদী সমাজতন্ত্রী
ইহুদি সমাজতান্ত্রিক
বিজ্ঞানের দার্শনিক
নিকোলাই ইউদেনিচ

নিকোলাই নিকোলায়েভিচ ইউদেনিচ ( ) (৩০ জুলাই, ১৮৬২ - ৫ অক্টোবর, ১৯৩৩) ছিলেন জার সৈন্যবাহিনীর জেনারেল। ১৯১৭ সালে ককেশীয় ফ্রন্টের অধিনায়ক ছিলেন। অক্টোবর সমাজতান্ত্রিক বিপ্লবের পর প্রতিবিপ্লবী 'উত্তর-পশ্চিমী সরকারের' সদস্য, শ্বেতরক্ষী উত্তর-পশ্চিমী সৈন্যবাহিনীর সর্বাধিনায়ক। ১৯১৯ সালের নভেম্বরে লাল ফৌজের হাতে পেত্রগ্রাদের নিকট পরাজিত হয়ে এস্তোনিয়ায় পশ্চাদপসরণ করেন ও পরে ইংল্যান্ডে চলে যান।

তথ্যসূত্র 
 Biography of Yudenich at First World War.com

তথ্যসূত্র

বহিঃসংযোগ 

১৮৬২-এ জন্ম
১৯৩৩-এ মৃত্যু
মস্কো থেকে মানুষ
রুশ সমাজতন্ত্র-বিরোধী
রুশ প্রতিবিপ্লবী
রুশ গৃহযুদ্ধের ব্যক্তি
ফ্রিদরিখ এবের্ত

ফ্রিদরিখ এবের্ত  (; (৪ ফেব্রুয়ারি, ১৮৭১ – ২৮ ফেব্রুয়ারি, ১৯২৫) ছিলেন একজন জার্মান সোশ্যাল-ডেমোক্রাসির দক্ষিণপন্থী অংশের অন্যতম নেতা। ১৯১২ সালে রাইখস্ট্যাগের সদস্য। সাম্রাজ্যবাদী বিশ্বযুদ্ধের সময় জার্মান সোশ্যাল-ডেমোক্রাসির সোশ্যাল শোভিনিস্ট অংশের কর্তা। জার্মানিতে ১৯১৮ সালের নভেম্বর বিপ্লবের গোড়ায় রাইখের চ্যান্সেলর এবং তথাকথিত 'জনপ্রতিনিধি পরিষদের' নেতা; প্রতিক্রিয়াশীল সমর চক্রের সংগে জোট বেঁধে ১৯১৯ সালের জানুয়ারিতে কার্ল লিবনেখত ও রোজা লুক্সেমবুর্গের হত্যাকাণ্ডের ব্যবস্থা করেন। ১৯১৯ সালের ফেব্রুয়ারিতে জার্মানির প্রেসিডেন্ট হন। জার্মান প্রলেতারিয়েতের বিপ্লবী অভিযানের বিরুদ্ধে নিষ্ঠুর দমননীতি চালান।

তথ্যসূত্র

বহিঃসংযোগ 
 President Friedrich Ebert Memorial in Heidelberg
 

১৮৭১-এ জন্ম
১৯২৫-এ মৃত্যু
জার্মানির চ্যান্সেলর
জার্মানির রাজনীতিবিদ
সমাজ-গণতন্ত্রী
জার্মানির সমাজ গণতন্ত্রী পার্টির রাজনীতিবিদ
প্রাক্তন রোমান ক্যাথলিক
আদিরসাত্মক চলচ্চিত্রের তালিকা

এটি একটি দশক অনুসারে বিভক্ত ইরোটিক চলচ্চিত্রের কালানুক্রমিক তালিকা। প্রায়শই এখানে ইরোটিকা এবং অন্যান্য ধারার (নাট্য, ভৌতিক, থ্রিলার অন্তর্ভুক্ত) মধ্যে বিবেচনাযোগ্য চলচ্চিত্র পুনসংযোগ ঘটতে পারে। এমনকি ঘনিষ্ঠভাবে ইরোটিক বিষয় সম্পর্কিত চলচ্চিত্র এই তালিকায় যুক্ত হতে পারে।

১৯৭০-এর দশক 
 মুজি (জাপান)

১৯৮০-এর দশক 
 9½ Weeks (মার্কিন)
 কল মি টুনাইট (১৯৮৬, জাপান)
 ফ্যাটাল অ্যাট্রাকশন (১৯৮৭, মার্কিন)

দশক অনুসারে তালিকা 
 ২০০০-এর দশকের ইরোটিক চলচ্চিত্রের তালিকা
 ২০১০-এর দশকের ইরোটিক চলচ্চিত্রের তালিকা

আরও দেখুন 
 ফরাসি ইরোটিক চলচ্চিত্রের তালিকা
 প্রাক-কোড যৌন চলচ্চিত্র

তথ্যসূত্র 

যৌনউত্তেজক চলচ্চিত্র
২০০৮ গ্রীষ্মকালীন অলিম্পিকে মল্লক্রীড়া – পুরুষদের শট পাট

২০০৮ অলিম্পিক গেমসে পুরুষদের শট পাট প্রতিযোগিতা আগস্টের ১৫ তারিখে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

সময়তালিকা
সমস্ত সময় চীন প্রমাণ সময় (UTC+8)

রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

ফলাফল

যোগ্যতানির্ণায়ক পর্ব
ন্যূনতম যোগ্যতার মাপকাঠি: ন্যূনতম ২০.৪০ মিটার (Q) বা সেরা ১২জন (q) ফাইনালে যাবে।

ফাইনাল

তথ্যসূত্র

২০০৮ গ্রীষ্মকালীন অলিম্পিকে মল্লক্রীড়া
অলিম্পিকে শট পাট
২০১০-এর দশকের আদিরসাত্মক চলচ্চিত্রের তালিকা

এটি ২০১০-এর দশকে মুক্তিপ্রাপ্ত ইরোটিক চলচ্চিত্রের তালিকা। এই ইরোটিক চলচ্চিত্র তালিকার মূল উপাদান যৌনাবেদন অথবা এ ধরনের চলচ্চিত্র। যেগুলো মূলধারার বাণিজ্যিক চলচ্চিত্র শিল্পের মাধ্যমে চলচ্চিত্র দর্শকদের জন্যে মুক্তি পেয়েছে এবং ব্যাপকভাবে খ্যাতনামা সমালোচকদের দ্বারা পর্যালোচিত হয়েছে। পর্নোগ্রাফিক চলচ্চিত্র, যেগুলি মূলধারার চলচ্চিত্র স্টুডিওর বাইরে বিশেষ পর্নোগ্রাফিক চলচ্চিত্র স্টুডিও থেকে উৎপাদিত হয়, সেগুলি এই তালিকায় অন্তর্ভুক্ত করা হয় নি॥

আরো দেখুন
ইরোটিক চলচ্চিত্রের তালিকা

তথ্যসূত্র

২০১০-এর দশকের আদিরসাত্মক চলচ্চিত্র
দশক অনুযায়ী আদিরসাত্মক চলচ্চিত্রের তালিকা
ইরোটিক
আদিরসাত্মক চলচ্চিত্র
২০১৪ ভারত ক্রিকেট দলের বাংলাদেশ সফর

ভারত ক্রিকেট দল পূর্ব-নির্ধারিত সময়সূচী মোতাবেক ১৫ জুন, ২০১৪ তারিখ থেকে ১৯ জুন, ২০১৪ তারিখ পর্যন্ত বাংলাদেশ সফর করে। এই সফরে তারা বাংলাদেশের সাথে ৩টি একদিনের আন্তর্জাতিক ম্যাচ খেলে, যেখানে ভারত প্রথম ২টি ওডিআই ম্যাচে জয়লাভ করে এবং ৩য় ম্যাচটি বৃষ্টির কারণে এক ইনিংস খেলার পর পরিত্যক্ত ঘোষণা করা হয়। ব্যবসায়িক সম্প্রচারস্বত্ত্বজনিত কারণে সিরিজটি সাহারা কাপ ২০১৪ নামে পরিচিত।

দলের সদস্য

খেলা পরিচালনাকারী কর্মকর্তা 
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:

 ম্যাচ রেফারি
  রোশন মহানামা (শ্রীলঙ্কা)

 টিভি আম্পায়ার
  শরফুদ্দৌলা (বাংলাদেশ)
  আনিসুর রহমান (বাংলাদেশ)

 আম্পায়ার
  কুমার ধর্মসেনা (শ্রীলঙ্কা)
  এনামুল হক (বাংলাদেশ)
  শরফুদ্দৌলা (বাংলাদেশ)

 সংরক্ষিত আম্পায়ার
  মাসুদুর রহমান (বাংলাদেশ)
  মাহফুজুর রহমান (বাংলাদেশ)

ওডিআই সিরিজ

১ম ওডিআই

২য় ওডিআই

৩য় ওডিআই

অর্জনসমূহ 
 বাংলাদেশ
 ১ম একদিনের আন্তর্জাতিকে মাহমুদুল্লাহ তার শততম ওডিআইয়ে অংশগ্রহণ করেন। এরফলে তিনি ১০ম বাংলাদেশী ক্রিকেটার হিসেবে এ মর্যাদায় অভিষিক্ত হন। ভারতের বিপক্ষে তার ব্যাটিং গড় ৬৯.০০ ও বোলিং গড় ১৯৮.০০ যা যে-কোন দলের বিপক্ষে অংশগ্রহণকৃত একদিনের আন্তর্জাতিকে সর্বোচ্চ ও সর্বনিম্ন।
 বাংলাদেশ দল ৮মবারের মতো ভারতের বিপক্ষে ২৫০+ রান সংগ্রহ করে। একমাত্র জিম্বাবুয়ের বিপক্ষেই ১১বার ২৫০+ রানের ইনিংস রয়েছে।
 সাকিব আল হাসান ভারতের বিপক্ষে তার ৯টি ওডিআইয়ের মধ্যে পাঁচটিতে অর্ধ-শতক করেন।

 ভারত
 ১ম একদিনের আন্তর্জাতিকে রবিন উথাপ্পা তার ৩৯টি ওডিআইয়ের মধ্যে প্রথমবারের মতো বোল্ড হন।
 দ্বিতীয়বারের মতো দু’জন স্পিনার (পারভেজ রসুল ও অক্ষর প্যাটেল) ভারতের একদিনের আন্তর্জাতিকে একই খেলায় অভিষেক ঘটে। ৩৫তম বারের মতো দুই বা ততোধিক ভারতীয় খেলোয়াড় একই খেলায় অভিষেকের ঘটনা ঘটে।

সম্প্রচার ব্যবস্থা

পরিসংখ্যান

তথ্যসূত্র

আরও দেখুন 
 একদিনের আন্তর্জাতিক ক্রিকেট মাঠের তালিকা
 শের-ই-বাংলা ক্রিকেট স্টেডিয়ামে আন্তর্জাতিক ক্রিকেট সেঞ্চুরির তালিকা
 বাংলাদেশ ও ভারতের মধ্যকার একদিনের আন্তর্জাতিক ক্রিকেট ম্যাচের তালিকা

ভারত ক্রিকেট দলের বাংলাদেশ সফর
২০১৪-এ আন্তর্জাতিক ক্রিকেট প্রতিযোগিতা
২০১৪-এ বাংলাদেশী ক্রিকেট
২০০০-০১ থেকে বাংলাদেশের ক্রিকেট মৌসুম
২০১৪-এ ভারতীয় ক্রিকেট
২০০০-এর দশকের আদিরসাত্মক চলচ্চিত্রের তালিকা

এটি ২০০০-এর দশকে মুক্তিপ্রাপ্ত ইরোটিক চলচ্চিত্রের তালিকা। এই ইরোটিক চলচ্চিত্র তালিকার মূল উপাদান যৌনাবেদন অথবা এ ধরনের চলচ্চিত্র। যেগুলো মূলধারার বাণিজ্যিক চলচ্চিত্র শিল্পের মাধ্যমে চলচ্চিত্র দর্শকদের জন্যে মুক্তি পেয়েছে এবং ব্যাপকভাবে খ্যাতনামা সমালোচকদের দ্বারা পর্যালোচিত হয়েছে। পর্নোগ্রাফিক চলচ্চিত্র, যেগুলি মূলধারার চলচ্চিত্র স্টুডিওর বাইরে বিশেষ পর্নোগ্রাফিক চলচ্চিত্র স্টুডিও থেকে উৎপাদিত হয়, সেগুলি এই তালিকায় অন্তর্ভুক্ত করা হয় নি।।

আরো দেখুন
 ২০১০-এর দশকের ইরোটিক চলচ্চিত্রের তালিকা
 যৌনউত্তেজক চলচ্চিত্রের তালিকা

তথ্যসূত্র

২০০০-এর দশকের আদিরসাত্মক চলচ্চিত্র
দশক অনুযায়ী আদিরসাত্মক চলচ্চিত্রের তালিকা
ইরোটিক
আদিরসাত্মক চলচ্চিত্র